CELEX: C2006/331/70
Language: fi
Date: 2006-12-30 00:00:00
Title: Asia T-146/03: Yhteisöjen ensimmäisen oikeusasteen tuomioistuimen tuomio 12.12.2006 — Asociación de Estaciones de Servicio de Madrid ja Federación Catalana de Estaciones de Servicio v. komissio (Valtiontuki — Espanjan lainsäädäntö, jossa säädetään polttoaineen hinnannousuun perustuvista toimenpiteistä maatalousalan hyväksi — EY 88 artiklan 2 kohdassa määrätty varsinainen tutkintamenettely — Päätös, jossa todetaan, että tietyt toimet eivät ole tukea — Kumoamiskanne — Tutkittavaksi ottaminen — Asiavaltuus — Perusteluvelvollisuus)

30.12.2006   
            
            
               FI
            
            
               Euroopan unionin virallinen lehti
            
            
               C 331/32
            
         Yhteisöjen ensimmäisen oikeusasteen tuomioistuimen tuomio 12.12.2006 — Asociación de Estaciones de Servicio de Madrid ja Federación Catalana de Estaciones de Servicio v. komissio
   (Asia T-146/03) (1)
   
   (Valtiontuki - Espanjan lainsäädäntö, jossa säädetään polttoaineen hinnannousuun perustuvista toimenpiteistä maatalousalan hyväksi - EY 88 artiklan 2 kohdassa määrätty varsinainen tutkintamenettely - Päätös, jossa todetaan, että tietyt toimet eivät ole tukea - Kumoamiskanne - Tutkittavaksi ottaminen - Asiavaltuus - Perusteluvelvollisuus)
   (2006/C 331/70)
   Oikeudenkäyntikieli: espanja
   Asianosaiset
   
      Kantajat: Asociación de Empresarios de Estaciones de Servicio de la Comunidad Autónoma de Madrid (Madrid, Espanja) ja Federación Catalana de Estaciones de Servicio (Barcelona, Espanja) (edustajat: asianajajat R. Ortega Bueno ja M. Delgado Echevarría)
   
      Vastaaja: Euroopan yhteisöjen komissio (asiamies: aiemmin J. L. Buendía Sierra, sittemmin J. R. Vidal Puig)
   
      Väliintulija, joka tukee vastaajan vaatimuksia: Espanjan kuningaskunta (asiamiehet: valtionasiamies E. Braquehais Conesa ja M. Muñoz Pérez)
   Oikeudenkäynnin kohde
   Polttoaineiden hinnannousuun perustuvista Espanjan toimenpiteistä maatalousalan hyväksi 11.12.2002 tehdyn komission päätöksen 2002/293/EY (EUVL 2003, L 111, s. 24) osittainen kumoaminen
   Tuomiolauselma
   
               1)
            
            
               Polttoaineiden hinnannousuun perustuvista Espanjan toimenpiteistä maatalousalan hyväksi 11.12.2002 tehdyn komission päätöksen 2002/293/EY 1 artikla kumotaan siltä osin kuin siinä todetaan, että maatalousosuuskunnille tarkoitetut tukitoimenpiteet, joista on säädetty Real Decreto-Ley 10/2000 de medidas urgentes de apoyo a los sectores agrario, pesquero y del transporte -nimisellä asetuksella (asetus maatalous-, kalatalous- ja kuljetusalan pikaisista tukitoimenpiteistä), eivät ole EY:n perustamissopimuksen 87 artiklan 1 kohdassa tarkoitettua tukea.
            
         
               2)
            
            
               Komissio vastaa omista oikeudenkäyntikuluistaan, minkä lisäksi se velvoitetaan vastaamaan kantajien oikeudenkäyntikuluista.
            
         
               3)
            
            
               Espanjan kuningaskunta vastaa omista oikeudenkäyntikuluistaan.
            
         
      (1)  EUVL C 171, 19.7.2003.